общо представяне на региона
до̀брич (толбухин в периода 1949-1990 г.) е разположен в дунавската равнина върху добруджанското плато. градът е самостоятелна община и административен център на едноименната област. територията на общината е с обща площ 1705 хектара. разположен е по двата бряга на малката добричка река (суха река) на 220 m н.в. отстои на 50 km северозападно от варна, на 92 km югоизточно от силистра и на 34 km югозападно от балчик. градът е предпочитан от много хора заради доброто му разположение (на около 30 km от черно море). известен е и с градския парк „свети георги“, който е един от най-големите градски паркове в българия и на места той разполага с напълно девствена природа.
населението на града към 31.12.2018 г. е 83 584 жители (девето място в страната), а общо в област добрич живеят 176 145 души. в града близо 86% от общността изповядва източноправославието, като останалите християни принадлежат главно към протестантската общност. около 10% са изповядващите исляма, като тази група е съставена от български турци и част от ромското население.
поради благоприятните физико-географски фактори - равнинен релеф и много добра почвена структура - следва и големият дял на земеделските територии - 80,3% при средно за страната 58%. анализът на разпределението на земеделските територии по начин на ползване разкрива доминиращия дял на нивите пред трайните насаждения, мерите и пасищата във всички общини. много малък е делът на горските територии - само 12,3% при средно за страната 34%. при това, този процент се дължи главно на полезащитните горски пояси, докато делът на същинските гори е много нисък.
областта е много бедна на водни ресурси, които заемат едва 0,28% при средно за страната 2% и се дължи на геолого-географските фактори. от по значимите реки през област добрич протичат р.суха река и р.батова. на територията има три езера- дуранкулашко, езерецко и шабленско, 44 микроязовира и над 250 естествени чешми, подхранвани от карстови води.
добрич е съвременен промишлено-аграрен и транспортен център на добруджанския край, един от десетте най-големи градове на българия – важен културен, икономически и административен център в североизточния икономически регион на страната.
икономическият профил на добрич се определя от хранително-вкусовата промишленост, която дава над 50% от обема на градската промишленост, а също така и леката промишленост. богатата селскостопанска област осигурява ценни суровини.
специфичните дадености на региона са предпоставка за развитие на селското стопанство като един от приоритетните отрасли в икономиката на областта. в добрич се произвежда висококачествена продукция, която се преработва на място и е конкурентоспособна както на вътрешния, така и на външния пазар. обработваемата земеделска земя в землището на общината е 7700 ха. основни селскостопански култури са пшеница, царевица, слънчоглед. структуроопределящ отрасъл в общината е хранително–вкусовата промишленост. солиден е делът в национален мащаб в производството на млечни произведения, хляб и сладкарски изделия, олио и маргарин, вина и спиртни напитки. градът е домакин на най-голямото селскостопанско изложение в страната „селското стопанство и всичко за него“. значителен дял от икономиката на града заема леката промишленост с производство на мъжка и дамска конфекция, мебели, платове, кожи, жакардови изделия.
в града са развити отраслите на хранително-вкусовата промишленост (производство на млечни произведения, колбаси, макаронени изделия, вина и спиртни напитки, безалкохолни напитки; продукти от птиче месо, брашно, хляб и сладкарски изделия), леката промишленост (производство на мъжко и дамско облекло, облекла от кожи, мебели и обувки), машиностроене (производство на акумулатори, машини и съоръжения за млекопреработване, полуремаркета и контейнери, селскостопански машини, радиатори и филтри за леки и тежкотоварни автомобили, пластмасови изделия), строителство (строителство на сгради и съоръжения, проектиране, гражданско и промишлено строителство).
друга форма на развитие на търговията е организирането на ежегодни панаири и изложения от национален и международен мащаб, като „селското стопанство и всичко за него“, „национална борса за семена и посадъчен материал“, „пчеломания“, „торго, вина и деликатеси“, „произведено в българия“, като съществена е ролята на „добрички панаир“ ад за тяхното успешно провеждане.
община град добрич има условия за развитие на туризъм, което се обуславя от редица благоприятни предпоставки. водещите сред тях са богатото културно-историческо наследство, туристически обекти като „стария добрич“, художествена галерия, център за защита на природата и животните, международни фестивали, панаир, близостта до морските курорти. реализацията на трансграничните инфраструктурни проекти и на проектите за трансгранично сътрудничество ще разкрият нови възможности за интензивно развитие на международния туризъм в общината. добрич разполага с добре развита спортна база, която създава условия за активното организиране на национални и международни състезания, за привличането на тренировъчни лагери на чуждестранни отбори.

транспорт
летище варна се намира само на 45 km от обособения регионален център – гр. добрич. близостта му до област добрич е с благоприятно въздействие върху развитието на международния туризъм. чрез чартърния трафик през летния период летището свързва варненска област и област добрич със страните на изходящия ваканционен туризъм. целогодишно оперират редовни линии до определени европейски градове. територията на област добрич се пресича от шосейни пътища – към черноморското крайбрежие‚ международния транзитен път по транспортния паралел „север-юг“ – румъния, молдова, полша, украйна и русия. пътната мрежа на добрич гарантира достъп до морски и речни пристанища, ро-ро терминали и гражданско летище варна.

енергийна инфраструктура
през територията на областта преминава главният газопровод, свързващ република българия със страните от онд, както и две транзитни трасета за турция, гърция и македония. множество обществени сгради, промишлени предприятия и битови абонати са газифицирани в гр.добрич, гр.генерал тошево и частично в с.кардам. отделна газоразпределителна система е изградена в община каварна- гр.каварна чрез използване на локално находище на природен газ в местността "зеленка" край черноморското крайбрежие. газоснабдяването и на други общини в областта- тервел и добричка ще се осъществи чрез проекта за газопровод от гр.добрич към гр.силистра. община балчик планира и е предприела действия за газифициране от компресорната станция край гр.генерал тошево.
стратегическото положение на област добрич обуславя оттук да преминават и два транзитни въздушни електропроводи 400 kv от страните от онд отново за задоволяване нуждите на страната и за пренос към трети страни.
метеорологичните характеристики на северното черноморско крайбрежие са предпоставка за развиване на производството на електроенергия посредством ветрови енергийни паркове. вече са изградени няколко десетки по-малки или по-големи ветрогенератори с единична мощност от 300 kw до 2 mw. интерес и конкретни стъпки за изграждане на подобни съоръжения са проявили инвеститори от япония (mitsubishi corporation), германия и франция ("български вятърни централи" еад с 95% участие на френската фирма "societe industrielle de l'atlantique"/"сосиете индустриел дьо л'атлантик" оод).

образование
в добрич има 30 училища и гимназии, 19 детски градини и 3 детски ясли, след като доста бяха закрити.


 добруджански технологичен колеж към ту, варна
 педагогически колеж към шу „еп. константин преславски“
 висше училище международен колеж

култура
в района на област добрич музеи и музейни сбирки има във всеки общински център, а в областния град институцията има статут на регионален исторически музей. освен в художествената галерия- добрич, експозиции с творби на български и чуждестранни художници са изложени и в другите общински центрове.
вж. културен календар за 2019 г.